GPS nélkül is követhetõek a mobilozók
Pár alapvetõ információ mellett csak szenzoros adatok kellenek a trükkhöz.
A magánszférájukra sokat adó mobilozók gyakran kikapcsolják a telefonjaikban lévõ GPS-t, hogy az alkalmazások és a webhelyek ne tudják követni a hétköznapi mozgásukat. Joggal hihetik, hogy ezzel átjártak az esetleges követõik eszén, hiszen a mûholdas helymeghatározás mellett igazából csak mobiltornyok segítségével végrehajtott, háromszögeléses módszerrel határozható meg aránylag korrekt pontossággal a helyzetük.

A Princeton Egyetem kutatói most bebizonyították, hogy közel sem ilyen egyszerû a helyzet, ugyanis néhány kiindulási információ, továbbá a modern mobilok sokrétû és pontos szenzoros adatainak birtokában GPS nélkül is követhetõek lehetnek az okostelefonok tulajdonosai.

A kiindulási információként a telefon közelében feltûnt WiFi-hostpotokat használták, hiszen a nyilvános hálózatok több különféle netes szolgáltatásban is feltûnhetnek, azokból pedig kihámozható a földrajzi helyzetük. Ezután a rendszerük a szenzoros adatokat alapul véve, nyilvánosan elérhetõ utcatérképek, domborzati térképek, a telefon ideje és idõzónája, továbbá idõjárási információk alapján képes volt behatárolni, hogy körülbelül hol járnak az önkéntes tesztalanyaik.

Azt is képesek voltak meghatározni, mikor az egyik tesztalanyuk Philadelphiából Dallasba repült.

Persze nem tökéletes a rendszerük, hiszen az ilyen típusú helymeghatározáshoz nem csak megfelelõ mennyiségû és minõségû szenzoros információra, de pontos és naprakész térképekre is szükség van. Ezenfelül például a Manhattanhez hasonló, lapos és rácsos mintázatú helyeken még így is pontatlan lehet a rendszer.

A kutatók szerint a kísérlet konklúziója, hogy a mobilgyártóknak, pontosabban a mobilos operációs rendszerek készítõinek érdemes lenne elgondolkodniuk a telefonokban lévõ szenzorok opcionális kikapcsolhatóságán.
okostelefon gps követés helymeghatározás kémkedés